રાજ્યમાં મુખ્યપ્રધાન વિજય રૂપાણી અને નાયબ મુખ્યપ્રધાન નીતિન પટેલ વચ્ચેના સંબંધોમાં કડવાશ જગજાહેર છે. તે જગ જાહેર બાબત હોવા છતાં સરકાર પર આ મામલે કોઈ ટીપ્પણી અને નિવેદન કરે તે પણ હવે ભાજપને હરગીજ મંજુર નથી. નીતિન પટેલને પ્રધાનમંડળમાંથી પડતા મુકવા, તેમજ વિજય રૂપાણીના રાજીનામા અંગે ભાજપના સુત્રોમાંથી ગણગણાટ શરૂ થયો હતો, પણ આ મામલો જ્યારે સોશ્યલ મીડિયામાં ચમકયો તેની સાથે ભાજપે સરકારને અસ્થીર કરવાનું કાવત્રુ છે તેવી બુમાબુમ કરી મુકી છે. રાજકારણમાં નવા આવેલા વોર્ડ કક્ષાના કાર્યકરને પણ ખબર પડે કે વિજય રૂપાણી રાજીનામુ આપે અથવા નીતિન પટેલને પડતા મુકાય તેવા સમાચાર સોશ્યલ મીડિયામાં વાયરલ થવાથી કઈ રીતે ભાજપ સરકાર અસ્થિર થાય?